GATELAG

Gatelaget til Hallingdal FK fortsatte den gode steamen fra 2022. Vinteren og sommeren bestod av en fast base med spillere, Vinterstid var vi ved noen anledninger over 20 spillere. Vi hadde med oss en del flyktninger fra Kongshaugen som bidro godt i gruppa og på banen. Etter sommeren datt antall deltakere, men den harde kjernen av 8-9 spillere bestod. Det er tydelig at futsal slår an hos Gatelaget. Flere av spillerne har gjort en god jobb med å rekruttere flere til trening, og det virker som dette er et viktig og givende tilbud for mange. I 2023 var vi nok en gang på tur til Lillestrøm for å spille treningskamp mot LSK Løse Fugla som er LSK sitt Gatelag. Kampen endte i HFK sitt favør men god stemning blant alle spillere tiltros. Etter kampen spiste vi pizza sammen med motstanderen i god gatelagsånd. Ved flere anledninger har det vært mat og drikke i forbindelse med trening for å skape en ekstra positiv og sosial setting ved trening. Vi har hatt god hjelp i erfaringskonsulenter både til rekruttering og transport. Gatelaget var også representert på HFK sin årlige avslutning på pers, i tillegg til å ha sin egen interne avslutning med bowling på pers og mat på Khalles Corner. Trenere som har bidratt i 2023 er Eirik Reime Thorberg, Mikkel Storeskar, David Torralba Perez, Anders mastrup og Gaute Sporan Tollefsen 
